GL ร่วงหนัก 7% ต่ำสุดในรอบ 2 เดือน เมินโบรกฯแนะซื้อเป้า 72 บ.
GL ร่วงหนัก 7% ต่ำสุดในรอบ 2 เดือน เมินโบรกฯแนะซื้อเป้า 72 บ.
3 มี.ค. 2560

บริษัท กรุ๊ปลีส จำกัด (มหาชน)หรือ GL ณ เวลา 16.17 น. อยู่ที่ระดับ 53.00 บาท ลบ 4.00 บาท หรือ 7.02%ด้วยมูลค่าซื้อขาย 955.86 ลบ. ราคาปรับตัวลงแรงในรอบ 2 เดือน นับตั้งแต่หุ้นเคยลงมาทดสอบระดับ 53.00 บาท เมื่อวันที่ 29 ธ.ค.59
  
นายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้  ระบุว่า หุ้นที่น่าสนใจในเดือนมีนาคมประกอบด้วย บมจ.กรุ๊ปลีส (GL) ซึ่งเป็นหนึ่งในหุ้นที่มีโอกาสถูกนำเข้าดัชนี MSCI Standard Index ในการคำนวณรอบเดือนพฤษภาคมนี้ ขณะที่การเติบโตปีนี้ยังสดใส โดยนอกจากจะสามารถรับรู้กำไรของธุรกิจที่ศรีลังกาเข้ามาเต็มปีแล้ว ธุรกิจในทุกประเทศยังมีแนวโน้มเติบโตได้ดีอยู่ ทั้งกัมพูชา เมียนมา และอินโดนีเซีย แนะนำ “ซื้อ” ที่ราคาเป้าหมาย 72 บาท